**PASLAUGŲ VIEŠOJO PIRKIMO-PARDAVIMO SUTARTIS NR. \_\_\_\_\_\_\_\_**

**(PU-13308/25) Įžeminimo varžos matavimai**

2025 m. \_\_\_\_\_\_\_\_\_ d.

Kaunas

**AB „Kelių priežiūra“**, buveinės adresas Savanorių pr. 321C, Kaunas 50120, juridinio asmens kodas 232112130, atstovaujama pareigos, vardas, pavardė, veikiančio (-ios) pagal atstovavimo pagrindas (toliau – **Užsakovas**),

ir

**Tiekėjo pavadinimas**, buveinės adresas buveinės adresas, juridinio asmens kodas juridinio asmens kodas, atstovaujamas (-a) pareigos, vardas, pavardė, veikiančio (-ios) pagal atstovavimo pagrindas (toliau – **Tiekėjas**),

toliau Užsakovas ir Tiekėjas kartu vadinami **Šalimis**, o kiekvienas atskirai **Šalimi**, sudarė šią paslaugų viešojo pirkimo-pardavimo sutartį (toliau – **Sutartis**):

1. **SUTARTIES OBJEKTAS**
   1. Šia Sutartimi Tiekėjas įsipareigoja teikti paslaugas, nurodytas Sutarties priede „Techninė specifikacija“ (toliau – **Paslaugos**), o Užsakovas įsipareigoja apmokėti Tiekėjui už jo tinkamai, kokybiškai ir laiku suteiktas Paslaugas šioje Sutartyje nustatyta tvarka ir terminais.
   2. Taip pat, šios Sutarties objektą sudaro paslaugos, kurios nėra išvardijamos Sutarties priede „Techninė specifikacija“, tačiau priklauso tai pačiai grupei kaip ir Paslaugos (tokių paslaugų vertė negali viršyti 10 % visos Sutarties vertės).
   3. Reikalavimai Paslaugoms aprašyti Sutarties priede „Techninė specifikacija“.
   4. Šiai Sutarčiai priskirtini BVPŽ kodas (-ai): 71630000-3.
   5. Sutartis sudaryta viešojo pirkimo įrašyti pavadinimą ir pirkimo numerį pagrindu (toliau – **Pirkimas**).

1. **PASLAUGŲ KAINA IR SUTARTIES VERTĖ**
   1. Sutarties vertė be PVM yra 36 000,00 EUR (trisdešimt šeši tūkstančiai eurų 00 ct). 21% (dvidešimt vieno procento) PVM sudaro 7 560,00 EUR (septyni tūkstančiai penki šimtai šešiasdešimt eurų 00 ct). Sutarties vertė su PVM – 43 560,00 EUR (keturiasdešimt trys tūkstančiai penki šimtai šešiasdešimt eurų 00 ct).
   2. Šiai Sutarčiai taikoma fiksuoto įkainio Kainodara, nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“, kuri detalizuota šioje Sutartyje ir (ar) Sutarties priede „Techninė specifikacija“.

* 1. Įkainiai Sutarties galiojimo laikotarpiu gali būti peržiūrimi Sutarties priede „Kainos/Įkainių perskaičiavimo tvarka“ nustatyta tvarka.
  2. Pirkimo dokumentuose bei Sutartyje nurodyti Paslaugų kiekiai preliminarūs, t. y. Užsakovas pasilieka teisę atsisakyti viso ar dalies Paslaugų kiekio, jeigu jis neturės pakankamo, nuo jo nepriklausančio finansavimo, arba Paslaugų ar jų dalies nereikės vykdant savo funkcijas, arba/ir dėl kitų priežasčių. Tokio atsisakymo atveju Užsakovas sumoka Tiekėjui už iki atsisakymo faktiškai suteiktų Paslaugų kiekį.
  3. Užsakovas už Paslaugas Tiekėjui mokės pagal jo pateikto pasiūlymo kainas: t. y. už Paslaugas, išvardintas Sutarties priede „Techninė specifikacija“, mokės Sutarties priede „Tiekėjo pasiūlymas“ nurodytą fiksuoto dydžio įkainį, o už paslaugas, neišvardintas Sutarties priede „Techninė specifikacija“, tačiau priklausančias tai pačiai paslaugų grupei, mokės Sutarties 2.6. punkte nustatyta tvarka.
  4. Paslaugų, neišvardintų Sutarties priede „Techninė specifikacija“ (toliau – **Papildomos paslaugos**), galutinė kaina apskaičiuojama prie Tiekėjo paslaugų teikimo vietoje ar el. prekyboje skelbiamos Papildomų paslaugų kainos ir tuo metu galiojančios akcijos (jeigu tokia akcija bus taikoma) pridėjus Tiekėjo pasiūlytą nuolaidą, kuri sudaro – *[pasirinkti]*. Jei Papildomoms paslaugoms tuo metu galiojanti mažmeninė kaina su akcija yra mažesnė nei Papildomoms paslaugoms pritaikius Sutartyje nurodytą nuolaidą, Papildomos paslaugos turės būti suteikta už tuo metu Tiekėjo siūlomų Papildomų paslaugų su akcija kainą netaikant Tiekėjo pasiūlyme nurodytos nuolaidos, t. y. Papildomų paslaugų kaina turi būti nustatoma atsižvelgiant į mažiausią užsakymo metu galiojančią kainą. Papildomų paslaugų pirkimui taikomos visos Paslaugų pirkimui šioje Sutartyje ir Sutarties priede „Techninė specifikacija“ nustatytos sąlygos, nebent aiškiai bus nustatyta kitaip.
  5. Jeigu Sutarties galiojimo metu pasikeitus teisės aktams, pasikeistų pridėtinės vertės mokesčio dydis, Sutarties kaina (įkainiai) be PVM dėl to nebus keičiama, t. y. Užsakovas mokės Tiekėjui už tinkamai pagal Sutartį suteiktas Paslaugas kainą, kuri bus lygi sumai, gautai prie Sutartyje nurodytos Paslaugų kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
  6. Tiekėjas prisiima visą riziką dėl to, kad ne nuo Užsakovo priklausančių aplinkybių padidės su Sutarties ir (ar) Sutarties vykdymu susijusios išlaidos ir Tiekėjui Sutarties ir (ar) konkrečių užsakymų vykdymas taps sudėtingesnis (Tiekėjui padidės įsipareigojimų vykdymo kaina). Paslaugoms taikoma nuolaida ir (ar) Sutarties vertė jokiais atvejais nebus keičiama (išskyrus Sutartyje ar Lietuvos Respublikos viešųjų pirkimų įstatymo (toliau – VPĮ) 89 str. numatytus atvejus). Įsipareigojimų vykdymo kainos padidėjimas nesuteikia Tiekėjui teisės sustabdyti Sutarties vykdymą ar atsisakyti Sutarties šiuo pagrindu.

1. **ATSISKAITYMO TVARKA**
   1. Atsiskaitymai atliekami už faktiškai tinkamai, laiku ir kokybiškai suteiktas Paslaugas, o kai Paslaugos yra teikiamos etapais – pasibaigus atitinkamam Paslaugų teikimo etapui.
   2. Tiekėjas įsipareigoja pateikti Užsakovui PVM sąskaitą-faktūrą per 4 (keturias) darbo dienas nuo Paslaugų perdavimo, bet ne vėliau kaip iki sekančio mėnesio ketvirtos darbo dienos. Šalys susitaria, kad  Paslaugų perdavimo faktą įrodančiais dokumentais bus laikomi Paslaugų perdavimo-priėmimo aktas, PVM sąskaita-faktūra, kurioje detalizuojamos suteiktos Paslaugos ar kitas Paslaugų perdavimo-priėmimo faktą patvirtinantis dokumentas (toliau – Perdavimo-priėmimo aktas). Tiekėjas turi užtikrinti, jog PVM sąskaitą-faktūrą Užsakovas gautų per informacinę sistemą „SABIS“. Tais atvejais, kai Paslaugų perdavimas grindžiamas Paslaugų Perdavimo-priėmimo aktu, Tiekėjas pasirašytus dokumentus per informacinę sistemą „SABIS“ privalo pateikti kartu su PVM sąskaita-faktūra.
   3. Tiekėjas pateiktoje PVM sąskaitoje-faktūroje privalo nurodyti Užsakovo atsakingą kelių tarnybą (struktūrinį vienetą), Sutarties sudarymo datą bei Užsakovo suteiktą Sutarties numerį.
   4. Užsakovas atsiskaito už suteiktas kokybiškas Paslaugas ne vėliau kaip per 30 (trisdešimt) kalendorinių dienų nuo Tiekėjo Sutartyje numatyta tvarka, sistemoje „SABIS“ gautos ir patvirtintos PVM sąskaitos-faktūros dienos. Šalys gali susitarti ir dėl trumpesnių apmokėjimo terminų, jeigu dėl apmokėjimo terminų sutrumpinimo Užsakovui atsiranda papildoma ekonominė nauda.
   5. Tiekėjui nesilaikant PVM sąskaitos-faktūros pateikimo terminų ir tvarkos, numatytos šioje Sutartyje ir (ar) teisės aktuose, gali būti sulaikomi mokėjimai. Toks mokėjimų sulaikymas nėra laikomas Sutarties sąlygų pažeidimu (t. y. nėra skaičiuojami delspinigiai).
   6. Mokėjimo dokumentai išrašomi išimtinai tik už Tiekėjo suteiktas Paslaugas, kurių atžvilgiu Užsakovas neturėjo pretenzijų. Mokėjimo dokumentai už Paslaugas, kurių atžvilgiu Užsakovas turėjo pretenzijų, išrašomi tik po to, kai Tiekėjas ištaiso Paslaugų teikimo trūkumus ir Užsakovas priima ištaisytas Paslaugas atskiru Perdavimo-priėmimo aktu šioje Sutartyje nustatyta tvarka.
   7. Užsakovas turi teisę sulaikyti bet kokius mokėjimus pagal šią Sutartį, jeigu Tiekėjas nesuteikia Sutartyje numatytų Paslaugų (arba jų dalies) arba jas suteikia nekokybiškai, arba nepašalina suteiktų Paslaugų trūkumų per šioje Sutartyje nustatytus terminus.
   8. Tiekėjas turi teisę sudaryti faktoringo sutartį su finansuotoju, perleisdamas finansuotojui piniginį reikalavimą Užsakovui pagal šią Sutartį. Tiekėjas negali faktoringo sutartyje susitarti su finansuotoju, kad finansuotojas turi teisę perleisti jam perleistą piniginį reikalavimą pagal šią Sutartį. Tiekėjas, sudaręs faktoringo sutartį su finansuotoju, privalo nedelsiant raštu informuoti apie tai Užsakovą ir pateikti faktoringo sutarties kopiją arba išrašą, o, pateikdamas sąskaitą Užsakovui, privalo nurodyti, kad pagal pateikiamą sąskaitą yra arba bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Tiekėjui mokėtinos sumos. Visas išlaidas, susijusias su faktoringo sutarties sudarymu ir piniginio reikalavimo perleidimu pagal faktoringo sutartį, apmoka Tiekėjas.
2. **ŠALIŲ ĮSIPAREIGOJIMAI IR ATSAKOMYBĖ**
   1. Paslaugos turi būti suteiktos ne vėliau kaip per 10 darbo dienų nuo užsakymo pateikimo dienos, nebent užsakyme nurodomas kitas Paslaugų suteikimo terminas. Užsakymas laikomas pateiktu jo išsiuntimo dieną. Paslaugos teikiamos 24 mėnesius, bet ne ilgiau iki bus nupirkta Paslaugų už Sutarties 2.1. punkte nurodytą sumą.
   2. Paslaugų teikimo ir (ar) suteikimo terminas (-ai) pratęsiamas (-i) nebus.
   3. Tiekėjas įsipareigoja suteikti Paslaugas pagal atskirus žodinius ir (arba) raštiškus Užsakovo pateiktus užsakymus po Sutarties įsigaliojimo.
   4. Pateikdamas užsakymą, Užsakovas nurodo Paslaugų kiekį ir adresus, kuriais reikia suteikti Paslaugas. Užsakovas užsakymą teikti Paslaugas Tiekėjui teikia atsakingų asmenų už Sutarties vykdymą kontaktais, nurodytais šios Sutarties 11.5.3 punkte. Užsakymas laikomas pateiktu jo išsiuntimo dieną.
   5. Laiku nesuteikęs Paslaugų ir (ar) jų dalies arba vėluodamas ištaisyti Paslaugas, t. y. pažeidęs terminą daugiau kaip vieną dieną nuo Paslaugų (ar jų dalies) suteikimo / Paslaugų ištaisymo termino pabaigos, Tiekėjas moka Užsakovui 0,05 (penkių šimtųjų procento) % dydžio delspinigius nuo nesuteiktų Paslaugų / neištaisytų Paslaugų vertės už kiekvieną uždelstą dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Tiekėjui vėluojant suteikti ar ištaisyti Paslaugas daugiau nei 5 (penkias) darbo dienas, Užsakovas turi teisę apie tai iš anksto pranešus Tiekėjui, pirkti Paslaugas iš kito tiekėjo ir reikalauti tiesioginių nuostolių atlyginimo, įskaitant, bet neapsiribojant, kainų skirtumo, susidarančio Užsakovui įsigyjant trūkstamas Paslaugas iš trečiųjų asmenų ar išlaidas, susidariusias Užsakovui ištaisant Paslaugų trūkumus. Atitinkamai, Užsakovas turi teisę nutraukti šią Sutartį, Sutarties 8.4 punkte numatyta tvarka.
   6. Laiku neapmokėjęs už tinkamai suteiktas Paslaugas, Užsakovas moka 0,05 (penkių šimtųjų procento) % dydžio delspinigius už kiekvieną uždelstą dieną nuo laiku neapmokėtos Paslaugų ar jų dalies vertės.
   7. Tiekėjas privalo visiškai atlyginti Užsakovo nuostolius, atsiradusius dėl netinkamo Paslaugų teikimo ar Tiekėjui pažeidus kitus savo įsipareigojimus pagal Sutartį.
   8. Užsakovas turi teisę už Tiekėjo padarytus nuostolius, Užsakovo naudai priskaičiuotų delspinigių ir (ar) taikytinų baudų (toliau – Netesybos) dydžiu, sumažinti pagal Sutartį Tiekėjui mokėtinas sumas, vienašališkai atliekant tarpusavio prievolių įskaitymą, t. y., Tiekėjo Užsakovui mokėtinas Netesybų sumas įskaitant į Užsakovo Tiekėjui mokėtiną atlyginimą už suteiktas Paslaugas. Tiekėjui pagal Sutartį mokėtinos sumos yra sumažinamos ir tomis sumomis, kurias Užsakovas sumokėjo tretiesiems asmenims už Tiekėjo nekokybiškai ar ne laiku suteiktų Paslaugų trūkumų pašalinimą.
   9. Netesybų sumokėjimas neatleidžia Šalių nuo įsipareigojimų pagal Sutartį vykdymo bei nuo pareigos atlyginti nuostolius.
   10. Užsakovas turi teisę be atskiro išankstinio Tiekėjo įspėjimo sulaikyti ir (ar) išskaičiuoti iš Tiekėjui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų sumas, Tiekėjo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Tiekėją.
   11. Tiekėjas įsipareigoja:
       1. teikti Paslaugas Sutartyje ir jos prieduose nurodyta apimtimi, sąlygomis ir tvarka;
       2. savo sąskaita pašalinti visus Paslaugų teikimo trūkumus;
       3. nedelsiant informuoti Užsakovą apie bet kurias aplinkybes, kurios trukdo ar gali sutrukdyti Tiekėjui vykdyti Paslaugų teikimą šioje Sutartyje ir jos prieduose nurodyta apimtimi, sąlygomis ir tvarka;
       4. užtikrinti, kad Paslaugas teiks tik kvalifikuoti ir tokią teisę turintys asmenys (jei Sutarties tinkamas įvykdymas yra susijęs su teise verstis atitinkama veikla);
       5. užtikrinti, kad Paslaugos būtų teikiamos naudojant atitinkamų Paslaugų teikimui būtiną ir kokybišką darbo įrangą, o taip pat užtikrinti pakankamą darbo įrangos kiekį. Paslaugų teikimui naudojama darbo įranga turi būti saugi, tinkamai sertifikuota ir atitikti taikomus standartus;
       6. užtikrinti ir atsakyti už tai, kad darbuotojai, teikiantys Paslaugas, laikytųsi Lietuvos Respublikos teisės aktų, reglamentuojančių darbuotojų saugą ir sveikatą, priešgaisrinę saugą, aplinkosaugos ir higienos reikalavimus, darbo tvarkos taisykles, nuostatų;
       7. laikytis nesąžiningos konkurencijos veiksmų draudimo ir nevykdyti veiksmų, kurie prieštarauja ūkinės veiklos sąžiningai praktikai bei geriems papročiams, kai tokie veiksmai gali pakenkti kitos Šalies galimybėms konkuruoti, įskaitant siūlymą Užsakovo darbuotojams nutraukti darbo sutartį ar nevykdyti visų ar dalies savo darbo pareigų siekiant naudos sau ar padarant žalą Užsakovui;
       8. užtikrinti, jog jo darbuotojai ir (ar) jo pasitelkti tretieji asmenys, vykdydami sutartinius įsipareigojimus Užsakovo teritorijoje, dėvėtų skiriamuosius spec. drabužius (aprangą) bei reikiamas apsaugos priemones ir laikytųsi Užsakovo teritorijoje esančiuose informaciniuose ženkluose nurodytų saugumo reikalavimų ir (ar) Užsakovo atstovų nurodymų. Neužtikrinus šio reikalavimo, Užsakovas pasilieka teisę neįleisti tokio reikalavimo nesilaikiusio asmens į sutartinių įsipareigojimų vykdymo vietą;
       9. susipažinti ir laikytis Užsakovo Tiekėjų etikos kodekso nuostatų (skelbiama viešai: https://keliuprieziura.lt/apie-mus/viesieji-pirkimai/456), taip pat užtikrinti, kad jų laikytųsi visi Tiekėjo pasitelkti tretieji asmenys – subtiekėjai, ūkio subjektai, kurių pajėgumais Tiekėjas remiasi, ir kiti susiję asmenys. Tiekėjui tiesiogiai ar veikiant per trečiuosius asmenis pažeidus Tiekėjų etikos kodeksą, Užsakovas pasilieka teisę įvertinti pažeidimo pasekmes vykdomos Sutarties apimtyje, įskaitant galimybę priimti atitinkamus sprendimus dėl tolimesnio bendradarbiavimo galimybių;
       10. vykdyti visus Užsakovo nurodymus, susijusius su Paslaugų teikimu, neprieštaraujančius įstatymams ir (ar) šiai Sutarčiai.
   12. Tiekėjas patvirtina, jog šios Sutarties pasirašymo metu ir viso Sutarties vykdymo metu atitinka pirkimo dokumentuose nurodytus kvalifikacinius reikalavimus (jei taikoma). Jei Sutarties vykdymo metu paaiškėtų, jog Tiekėjo kvalifikacija nebeatitinka nustatytų reikalavimų ir Tiekėjas jų neištaiso per Sutartyje nurodytą terminą, tai bus laikoma esminiu Sutarties pažeidimu.
   13. Tiekėjas patvirtina, kad turi visas licencijas, leidimus ir įgaliojimus teikti Paslaugas.
   14. Užsakovui nepriėmus Paslaugų ar vėliau paaiškėjus Paslaugų trūkumams ar neatitikimui Sutartyje, Sutarties prieduose ar teisės aktuose nurodytiems kriterijams, Tiekėjas įsipareigoja ištaisyti Paslaugų trūkumus ne vėliau kaip per 3 (tris) kalendorines dienas nuo pranešimo apie Paslaugų trūkumus gavimo dienos. Tiekėjas savo lėšomis užtikrina Paslaugų trūkumų ištaisymą per Sutartyje nustatytą terminą ir atlygina Užsakovo patirtus nuostolius dėl nekokybiškų Paslaugų suteikimo. Užsakovas turi teisę reikalauti Tiekėjo ištaisyti suteiktų Paslaugų neatitikimus ar klaidas ir po Paslaugų perdavimo-priėmimo momento, jeigu vėliau nustatoma, jog Paslaugos neatitinka joms keliamų reikalavimų.
   15. Užsakovas įsipareigoja:
       1. Tiekėjui sudaryti visas sąlygas, suteikti informaciją ar dokumentus, reikalingus tinkamam Paslaugų teikimui;
       2. informuoti Tiekėją apie bet kokius pastebėtus Paslaugų teikimo trūkumus ir pateikti kitas pastabas dėl Paslaugų kokybės ir (ar) Paslaugų atlikimo terminų bei kitų klausimų, susijusių su šios Sutarties nevykdymu ir (ar) netinkamu vykdymu, taip pat apie Tiekėjo darbuotojų Paslaugų teikimo metu padarytą žalą;
       3. laiku atsiskaityti su Tiekėju už tinkamai, laiku ir kokybiškai suteiktas Paslaugas pagal Sutarties sąlygas.
   16. Užsakovas turi teisę:
       1. atsisakyti priimti nekokybiškai ar ne laiku suteiktas Paslaugas ar jų dalį;
       2. reikalauti, kad Tiekėjas nedelsiant ir neatlygintinai ištaisytų netinkamai, nekokybiškai suteiktų Paslaugų trūkumus;
       3. reikalauti sustabdyti Paslaugų teikimą, jei Paslaugos teikiamos nesilaikant šios Sutarties sąlygų, Lietuvos Respublikos teisės aktų reikalavimų, kelia pavojų žmonių gyvybei, sveikatai, Užsakovo ir (ar) trečiųjų asmenų turtui ar aplinkai, taip pat esant grėsmei tokiai situacijai kilti ir (ar) nustačius avarijos grėsmę;
   17. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, atlyginimą.
   18. **Netaikoma.**
3. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Bet kokie fiziniai ar juridiniai asmenys, kuriuos Tiekėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Tiekėju, yra laikomi Tiekėjo agentais. Šių asmenų veiksmai vykdant Sutartį Tiekėjui sukelia tokias pačias pasekmes, kaip jo paties veiksmai. Tiekėjas Sutarties vykdymui pasitelkia šiuos trečiuosius asmenis (subtiekėjus):

|  |  |
| --- | --- |
| **Subtiekėjo pavadinimas ir rekvizitai** | **Sutarties dalis, kuriai pasitelkiamas subtiekėjas** |
| Subtiekėjo pavadinimas ir rekvizitai | Sutarties dalis, kuriai pasitelkiamas subtiekėjas |

* 1. Tiekėjas Sutarčiai vykdyti turi pasitelkti tik tuos subtiekėjus, kurie numatyti Tiekėjo pasiūlyme. Jeigu Tiekėjas šioje Sutartyje numatytoms Paslaugoms teikti nori samdyti kitą, nei nurodyta pasiūlyme, subtiekėją, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto subtiekėjo bei pateikti subtiekėjo dokumentus, pagrindžiančius atitikimą pirkimo sąlygose subtiekėjams nustatytiems reikalavimams. Už subtiekėjo teikiamų Paslaugų kokybę atsako Tiekėjas. Tiekėjas visada bus atsakingas už Sutarties vykdymą, įskaitant subtiekėjams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Tiekėjas Sutarties vykdymo metu savo sutartiniams įsipareigojimams vykdyti pasitelkia kitus nei Tiekėjo pasiūlyme pirkimui nurodytus subtiekėjus, Tiekėjas pasiūlyme pirkimui nurodytus subtiekėjus pakeičia be Užsakovo žinios arba jeigu Tiekėjas, savo pasiūlyme nenurodęs apie ketinimą pasitelkti subtiekėjus, pasitelkia subtiekėjus be Užsakovo raštiško sutikimo, Tiekėjas moka Užsakovui 5 (penkių procentų) % nuo Sutarties vertės dydžio baudą bei Užsakovui pareikalavus, nedelsiant privalo atsisakyti tokio subtiekėjo Paslaugų.
  2. Tiekėjas negali Sutarties vykdymo metu remtis subtiekėjo ar specialisto, kuris (-ie) yra Užsakovo darbuotojai, pajėgumais.
  3. Subtiekimas nesukuria sutartinių santykių tarp Užsakovo ir subtiekėjo. Tiekėjas atsako už savo subtiekėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Tiekėjo nuo jokių jo įsipareigojimų pagal Sutartį.
  4. Atsiradus poreikiui keisti Jungtinės veiklos sutartyje nurodytus partnerius kitais (jeigu Paslaugos teikiamos pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Užsakovas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Tiekėjas įrodys Užsakovui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Tiekėjas gaus Užsakovo rašytinį sutikimą keisti Jungtinės veiklos partnerius;
     4. Tiekėjas pateiks Užsakovui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  5. Šiai Sutarčiai gali būti taikoma tiesioginio atsiskaitymo su subtiekėjais galimybė, kuri įgyvendinama šia tvarka:
     1. Užsakovas ne vėliau kaip per 3 darbo dienas nuo VPĮ 88 str. 4 d. numatytos informacijos gavimo raštu dienos, informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Tiekėjo ir jo subtiekėjo. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.
     2. Subtiekėjas, prieš pateikdamas sąskaitą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą-faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas-faktūras atitinkamai mažina sumą, kurią Užsakovas turi sumokėti Tiekėjui pagal Sutarties sąlygas ir tvarką. Tiekėjas, išrašydamas ir pateikdamas sąskaitas-faktūras Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų-faktūrų sumų.
     3. Tiesioginis atsiskaitymas su subtiekėju neatleidžia Tiekėjo nuo jo prisiimtų sutartinių įsipareigojimų vykdymo. Nepaisant nustatyto galimo tiesioginio atsiskaitymo su subtiekėju, Tiekėjo Sutartyje numatytos teisės, pareigos ir kiti įsipareigojimai nepereina subtiekėjui.
     4. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo mokėtinos sumos, atsakomybė prieš Užsakovą tenka Tiekėjui ir neatitikimai pašalinami Tiekėjo sąskaita.
     5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą ir atsiskaitymo tvarką.
  6. Šiame skyriuje numatytų Tiekėjo įsipareigojimų nesilaikymas yra laikomas esminiu Sutarties pažeidimu.

1. **NENUGALIMA JĖGA (FORCE MAJEURE)**
   1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*Force Majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*Force Majeure*) aplinkybės liudijančių pažymų išdavimo tvarkos aprašo patvirtinimo“.
2. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimas, t. y. Lietuvos Respublikoje ar užsienyje registruoto banko garantija ar draudimo bendrovės laidavimo draudimo liudijimas, šiai Sutarčiai netaikomas.
3. **SUTARTIES GALIOJIMAS, KEITIMAS IR PASIBAIGIMAS**
   1. Sutartis įsigalioja, kai Sutartį pasirašo abi sutarties Šalys bei galioja iki visiško sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau).

* 1. Šalys turi teisę nutraukti šią Sutartį vienašališkai arba abiejų Šalių sutarimu, nesikreipdamos į teismą, Lietuvos Respublikos teisės aktuose numatytais pagrindais ir tvarka.
  2. Užsakovas bet kuriuo metu turi teisę vienašališkai, nesikreipdamas į teismą, nutraukti šią Sutartį prieš 20 (dvidešimt) darbo dienų raštu pranešęs apie tai Tiekėjui. Tokiu atveju Tiekėjui yra sumokama tik už kokybiškai faktiškai iki Sutarties nutraukimo dienos suteiktas Paslaugas ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Tiekėjui jokių kitų sumų ir (ar) mokėjimų.
  3. Užsakovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Tiekėją, nutraukti Sutartį, o Tiekėjas privalo sumokėti Užsakovui 5 (penkių) procentų dydžio baudą nuo bendros Sutarties kainos, jeigu Tiekėjas iš esmės pažeidė Sutartį. Tiekėjo padarytas Sutarties pažeidimas laikomas esminiu, kai:
     1. Suteiktos paslaugos neatitinka Sutartyje ir (ar) konkrečiame užsakyme numatytų reikalavimų ir Tiekėjas neištaiso paslaugų trūkumų per Sutartyje numatytą terminą;
     2. Tiekėjas pažeidžia Paslaugų suteikimo terminus;
     3. Tiekėjo kvalifikacija (jeigu Tiekėjo kvalifikacija buvo tikrinama pirkimo dokumentuose nustatyta tvarka) tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos;

* + 1. **Netaikoma.**
    2. Kitais sutartyje numatytais atvejais.
  1. Bet kuri Šalis turi teisę vienašališkai, nesikreipdama į teismą, nutraukti šią Sutartį, apie tai raštu įspėjusi kitą Šalį prieš 30 (trisdešimt) kalendorinių dienų, jei kita Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
  2. Tiekėjas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Užsakovą prieš 30 (trisdešimt) kalendorinių dienų, jei Užsakovas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Užsakovas ne mažiau kaip du kartus buvo įspėtas.
  3. Tiekėjas įsipareigoja Sutarties vykdymo metu pranešti Užsakovui apie bet kokius pasikeitimus, galinčius turėti įtakos Tiekėjo, ir (arba) jo pasitelkto subtiekėjo, ir (ar) ūkio subjektų ar juos kontroliuojančių asmenų atitikčiai Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus / principus, ir (arba) VPĮ 45 straipsnio 21 dalyje, ir (arba) VPĮ 37 straipsnio 9 dalyje, ir (arba) VPĮ 47 straipsnio 9 dalyje numatytiems reikalavimams. Užsakovas pasilieka teisę Sutarties vykdymo metu pats patikrinti šių nurodytų asmenų atitiktį aukščiau paminėtiems kriterijams / principams / reikalavimams. Tuo atveju, jei Sutarties galiojimo metu paaiškėja, jog Tiekėjas neatitinka šių kriterijų / principų / reikalavimų ir nustatytų neatitikimų neištaiso per 10 (dešimties) darbo dienų terminą nuo Užsakovo pranešimo raštu dienos, Užsakovas įgyja teisę, įspėjęs Tiekėją prieš 5 (penkias) dienas, vienašališkai nutraukti Sutartį, neatlygindamas jokių nuostolių.
  4. Sutarties sąlygos gali būti keičiamos vadovaujantis VPĮ nuostatomis.

1. **GINČŲ SPRENDIMAS**
   1. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu.
   2. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teismuose, esančiuose Kauno mieste, teisės aktų nustatyta tvarka.
2. **KONFIDENCIALUMAS**
   1. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina šios Sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja neterminuotai. Tiekėjas sutinka, kad šios Sutarties sąlygos būtų atskleistos skolų išieškojimo įmonei, jei Užsakovas nusprendžia kreiptis į tokią įmonę dėl Tiekėjo skolos pagal šią Sutartį išieškojimo.
   2. Šalių įsipareigojimai, susiję su asmens duomenų apsauga:
      1. Abi Šalys yra asmens duomenų valdytojai, kurie tvarko savo darbuotojų asmens duomenis teisėto intereso ir sudarytos darbo sutarties pagrindu.
      2. Tvarkydamos asmens duomenis, Šalys vadovaujasi Lietuvos Respublikos įstatymais, Europos sąjungos teisės aktais bei Sutartyje nurodytais asmens duomenų tvarkymo reikalavimais.
      3. Šalys susitaria, jog Sutartimi perduodami Šalių atstovų (vadovų, įgaliotų asmenų ar darbuotojų) asmens duomenys ir (ar) kiti asmens duomenys, kurie bet kuriai iš Šalių tampa žinomi vykdant sutartinius įsipareigojimus, yra naudojami tik tam, kad būtų galima sudaryti ir vykdyti Sutartį, išskyrus atvejus kai asmens duomenys reikalingi teisėtiems Šalių tikslams ir (ar) taikomos teisinės prievolės vykdymui. Šalys negali tvarkyti asmens duomenų bet kokiu kitu nei Sutartyje nurodytu tikslu.
      4. Šalys įsipareigoja taikyti technines ir organizacines priemones užtikrinančias tvarkomų asmens duomenų apsaugą.
      5. Turėti prieigą prie asmens duomenų ir juos tvarkyti gali tik tie Šalių darbuotojai arba atstovai, kuriems prieiga prie asmens duomenų būtina, siekiant vykdyti sutartinius įsipareigojimus ir kurie yra įsipareigoję užtikrinti tvarkomų asmens duomenų konfidencialumą.
      6. Šalys įsipareigoja nedelsiant informuoti viena kitą apie asmens duomenų saugumo pažeidimus bei užtikrinti duomenų subjektų teises.
      7. Asmens duomenų saugumo pažeidimo atveju ar Šaliai pagrįstai įtariant tokį pažeidimą, tokia Šalis nedelsiant, tačiau bet kokiu atveju ne vėliau nei per 24 val. po to, kai sužinojo apie tai, raštu informuos kitą Šalį ir pateiks informaciją apie galimo pažeidimo pobūdį, Šalies atstovo kontaktinius duomenis, aprašytas pažeidimo pasekmes ir priemonių sąrašą kurių ėmėsi, kad būtų pašalintas pažeidimas.
      8. Jei Šaliai kyla nuostoliai dėl kitos Šalies kaltų veiksmų ir (ar) neveikimo tvarkant asmens duomenis, kaltoji Šalis privalo atlyginti kitos Šalies ir duomenų subjektų patirtus nuostolius.
      9. Šalys pasilieka teisę bet kuriuo metu sudaryti atskirą rašytinį susitarimą dėl asmens duomenų tvarkymo siekiant užtikrinti atitiktį 2016 m. balandžio 27 d. Europos Parlamento ir Tarybos reglamentui (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB.
3. **BAIGIAMOSIOS NUOSTATOS**
   1. Vykdydamos Sutartį, Šalys vadovaujasi Lietuvos Respublikos teisės aktais.
   2. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
   3. Esant prieštaravimų tarp Sutarties ir Sutarties priedo „Techninė specifikacija“, Šalys turi vadovautis Sutarties priedu „Techninė specifikacija“. Esant prieštaravimų tarp Sutarties ir kitų jos priedų, Šalys turi vadovautis Sutartimi.
   4. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai žemiau nurodytais adresais. Pranešimai, išsiųsti elektroniniu paštu yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.). Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo.
   5. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Užsakovo atsakingas asmuo, be kita ko, turi teisę raštu duoti Tiekėjo atsakingam asmeniui privalomus su Sutarties vykdymu susijusius nurodymus, pasirašyti PVM sąskaitas-faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
      1. Užsakovo už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas;
      2. Užsakovo atstovas, atsakingas už Sutarties ir pakeitimų paskelbimą VPĮ nustatyta tvarka – pareigos, vardas, pavardė, tel. telefono numeris, elektroninio pašto adresas;
      3. Tiekėjo už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas.
   6. Sutartyje nurodytos baudos, delspinigiai skaičiuojamas nuo sumų be PVM.
   7. Sutartis surašyta dviem vienodą teisinę galią turinčiais egzemplioriais, po vieną kiekvienai Šaliai. **/** Sutartis pasirašoma kvalifikuotais elektroniniais parašais. Pasirašytą Sutartį elektroniniu formatu gaus kiekviena Sutarties Šalis. *Sudarant Sutartį, pasirinkti vieną iš nurodytų variantų.*
4. **SUTARTIES PRIEDAI**
   1. Priedas Nr. 1 – Techninė specifikacija.
   2. Priedas Nr. 2 – Tiekėjo pasiūlymas.
   3. Priedas Nr. 3 – Kainos/Įkainių perskaičiavimo tvarka.
5. **ŠALIŲ REKVIZITAI**

|  |  |  |
| --- | --- | --- |
| **Užsakovas:** | **Tiekėjas:** | |
|  |  | |
| **Akcinė bendrovė „Kelių priežiūra“** | **Tiekėjo pavadinimas** | |
| Juridinio asmens kodas 232112130 | Juridinio asmens kodas/fizinio asmens gimimo data | |
| PVM mokėtojo kodas LT321121314 | PVM mokėtojo kodas | |
| Savanorių pr. 321C, Kaunas 50120 | Tiekėjo buveinės adresas |
| Tel.: (8-37) 202293 | Tel.: |
| El. paštas: info@keliuprieziura.lt | El. paštas: |
| A.s. LT617044060003560452 | A.s. |
| AB SEB bankas, b.k. 70440 |  |
| **Užsakovo vardu:** | **Tiekėjo vardu:** |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Pasirašymo data:**  ***Užsakovas antspaudo nenaudoja*** | **Pasirašymo data:** |

Sutarties priedas Nr. 3

Kainos/Įkainių **perskaičiavimo tvarka**

1. Kaina/Įkainiai Sutarties galiojimo laikotarpiu gali būti peržiūrima (-i), jeigu Lietuvos Respublikos infliacija pagal suderintą vartotojų kainų indeksą (Vartojimo prekės ir paslaugos), remiantis Lietuvos Respublikos Valstybės duomenų agentūros duomenimis (duomenų šaltinis – <http://www.stat.gov.lt>, Pagrindiniai Lietuvos Respublikos rodikliai), buvo didesnė nei 5,00 proc. arba mažesnė nei -5,00 proc. (t. y. įvyksta nurodyto procento defliacija).
2. Kaina/Įkainiai perskaičiuojama (-i) pagal žemiau pateiktą formulę:

a1 = a x (1 + (I – X)/ 100), kur

a1 – perskaičiuota (-as) Kaina/Įkainis (Eur be PVM)

a – Sutartyje numatyta (-as) Kaina/Įkainis (Eur be PVM) (jei Kaina/Įkainis jau buvo perskaičiuota (-as), tai po paskutinio perskaičiavimo)

X - defliacijos atveju -5,00 proc., infliacijos atveju 5,00 proc.

I = (Ipab – Ipr.) / Ipr x 100, (proc.)

Ipab – indeksuojamo laikotarpio pabaigos indeksas – suderinto vartotojų kainų indekso (Vartojimo prekės ir paslaugos) dydis Kainos/Įkainių perskaičiavimo mėnesį arba kreipimosi dėl Kainos/Įkainių perskaičiavimo išsiuntimo kitai Šaliai datą naujausias Lietuvos Respublikos Valstybės duomenų agentūros paskelbtas suderinto vartotojų kainų indekso (Vartojimo prekės ir paslaugos) dydis.

Ipr – indeksuojamo laikotarpio pradžios indeksas – laikotarpio pradžios datos (mėnesio) Lietuvos Respublikos Valstybės duomenų agentūros paskelbtas suderinto vartotojų kainų indekso (Vartojimo prekės ir paslaugos) dydis. Pirmojo perskaičiavimo atveju – laikotarpio pradžia (mėnuo) yra Sutarties įsigaliojimo dienos mėnuo arba naujausias Lietuvos Respublikos Valstybės duomenų agentūros Sutarties įsigaliojimo dienos mėnesį paskelbtas suderinto vartotojų kainų indekso (Vartojimo prekės ir paslaugos) dydis. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

1. Skaičiavimams indeksų reikšmės imamos **dviejų** skaitmenų po kablelio tikslumu. Apskaičiuotas pokytis (I) tolimesniems skaičiavimams naudojamas suapvalinus iki **dviejų** skaitmenų po kablelio, o apskaičiuota (-as) Kaina/Įkainis „a1“ suapvalinamas iki **dviejų** skaitmenų po kablelio.
2. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo dienos. Kaina/Įkainiai Sutarties galiojimo laikotarpiu galės būti perskaičiuojama (-i) ir keičiama (-i) ne dažniau kaip vieną kartą per 12 (dvylikos) mėnesių laikotarpį.
3. Perskaičiavimas atliekamas nustatytu periodiškumu, praėjus 12 (dvylikai) mėnesių (-iams) nuo Sutarties įsigaliojimo dienos (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (-iams) (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos.
4. Šalis, inicijuojanti Sutarties Kainos/Įkainiųperskaičiavimą, informuoja kitą Šalį raštu apie pageidavimą perskaičiuoti Kainą/Įkainius ir pateikia įrodymus, pagrindžiančius Sutartyje nurodytų aplinkybių, suteikiančių teisę keisti Sutarties Kainą/Įkainius, egzistavimą.
5. Kainos/Įkainių perskaičiavimas taikomas tik tai Paslaugų daliai, kuri Užsakovo dar nebuvo apmokėta. Už Paslaugas, suteiktas iki susitarimo dėl Paslaugų Kainos/Įkainių perskaičiavimo pasirašymo dienos, Užsakovas apmoka taikant iki tol galiojusią (-ius) Paslaugų Kainą/Įkainius, o už Paslaugas, užsakytas po susitarimo pasirašymo dienos, Tiekėjui bus apmokama taikant naują (-us) Paslaugų Kainą/Įkainius.
6. Perskaičiuota (-i) Kaina/Įkainiai įforminami susitarimu prie šios Sutarties, pasirašomu abiejų Sutarties Šalių ir įsigalioja nuo susitarimo pasirašymo datos, jei susitarime nenumatyta kitaip.
7. Atlikus Kainos perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos 14 punkte numatyta tvarka patikslinama (didėja arba mažėja) pradinė Sutarties vertė (*taikoma tik Kainos perskaičiavimo atveju*).